На основу члана 80. Статута града Ужица (Службени лист градаУжица, број 4/19) Градско веће на седници одржаној 10. 03. 2023. године, доноси

**ЗАКЉУЧАК**

 **О СПРОВОЂЕЊУ ЈАВНЕ РАСПРАВЕ О НАЦРТУ ОДЛУКЕ**

**О УКЉУЧИВАЊУ ГРАЂАНА У БУЏЕТСКИ ПРОЦЕС КРОЗ**

**СПРОВОЂЕЊЕ АКЦИЈЕ „УЖИЧКИ ПРОГРАМ**

**ЛОКАЛНОГ ПАРТНЕРСТВА – УДРУЖИМО СЕ”**

1. Организује се спровођење јавне расправе о Нацрту Одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ”.
2. Усваја се Програм јавне расправе о Нацрту Одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ”, који је саставни део овог Закључка.
3. Јавна расправа о Нацрту Одлуке о укључивању грађана у буџетски процес кроз спровођење акције „Ужички програм локалног партнерства – УДРУЖИМО СЕ” спроводи се у периоду 13.03.2023. до 27.03.2023. године.
4. Отворени састанак у оквиру јавне расправе, са заинтересованим грађанима, представницима месних заједница, удружењима, организацијама цивилног друштва, привредницима, представницима медија, одржаће се у Великој сали Градске куће, ул. Димитрија Туцовића 52, Ужице, дана 23. 03. 2023. године, са почетком у 13.00 часова.
5. За спровођење јавне расправе задужени су Градска управа за финансије града Ужица и Радни тим за укључивање грађана.
6. Овај Закључак објавити на интернет страници Града Ужица.

**Председавајућа Градског већа**

**Градоначелница**

**Др Јелена Раковић Радивојевић**